b'\n_START_ARTICLE_\nSport\n_START_PARAGRAPH_\nSport som begreb forbindes generelt med konkurrence. _NEWLINE_Den internationale sportsorganisation SportAccord definerer ligeledes begrebet "sport" som et begreb, hvor der skal indg\xc3\xa5 et konkurrencemoment._NEWLINE_Sport ud\xc3\xb8ves under fastsatte regler, s\xc3\xa5ledes at der kan konkurreres enten individuelt eller holdm\xc3\xa6ssigt mod modspiller(e).\n_START_SECTION_\nHistorie\n_START_PARAGRAPH_\nDe f\xc3\xb8rste konkurrencer i Danmark fandt sted efter engelsk forbillede i sidste halvdel af 1800-tallet. Sporten havde sit udspring i adelige friluftsaktiviteter og senere vandt indpas i borgerskabet, hvorefter industrisamfundets arbejdere tog sporten til sig. Der opstod s\xc3\xa5ledes sportskonkurrencer og sportsklubber inden for flere discipliner._NEWLINE_Sportens v\xc3\xa6rdier flugtede med industrisamfundets v\xc3\xa6rdier som sigtede p\xc3\xa5 at producere og forbedre resultater og rekorder._NEWLINE_Sportens id\xc3\xa9m\xc3\xa6ssige og moralske baggrund bygger p\xc3\xa5 engelsk \xe2\x80\x99gentlemankultur\xe2\x80\x99 og amat\xc3\xb8ridealer. Den franske baron Pierre de Coubertin kombinerede de moderne engelske sportsidealer med de antikke gr\xc3\xa6ske lege og bidrog med \xe2\x80\x99olympismen\xe2\x80\x99 til genf\xc3\xb8dslen af de olympiske lege i 1896._NEWLINE_Dansk Idr\xc3\xa6ts Forbund (DIF) blev stiftet den 14. februar 1896 , hvor form\xc3\xa5let var at varetage sportsforeningernes interesser. Bev\xc3\xa6ggrunden for stiftelsen af DIF var id\xc3\xa9en om at f\xc3\xa5 konstrueret ensartede amat\xc3\xb8r- og konkurrenceregler samt at f\xc3\xa5 etableret en organisation, der kunne varetage sportens interesser over for offentlige myndigheder.\n_START_SECTION_\nOlympiske Lege\n_START_PARAGRAPH_\nSportsgrenene kan via deres nationale sportsorganisation kan s\xc3\xb8ge optagelse p\xc3\xa5 det olympiske program.\n_START_SECTION_\nKorruption og bestikkelse i sport\n_START_PARAGRAPH_\nDer eksisterer flere eksempler p\xc3\xa5 korruption i sportsverden._NEWLINE_I \xc3\xa5r 2016 brugte Englands landstr\xc3\xa6ner i fodbold, Sam Allardyce, sin stilling til at forhandle en aftale p\xc3\xa5 400.000 pund samt tilbyde vejlning af forretningsfolk i at "omg\xc3\xa5" Football Association-regler.'